Din ser tkun opportunità tajba biex naraw kif l-UE jista' jkollha rwol aktar influwenti fix-xena internazzjonali, speċjalment fid-dawl tal-avvenimenti ġeopolitiċi reċenti fl-Afganistan, fl-Indo-Paċifiku u r-relazzjoni tagħna maċ-Ċina, sabiex nippromwovu l-valuri tal-UE u niddefendu l-interessi tagħna. Aħna nappoġġaw bil-qawwa l-approċċ multilaterali. Għandna alleanzi b'saħħithom. Bosta stati membri tal-Unjoni Ewropea huma wkoll membri tan-NATO. In-NATO hija pilastru għas-sigurtà u aħna niddependu fuqha. Fl-istess ħin, huwa ċar li jeħtieġ li nkunu kapaċi naġixxu b'mod kemxejn aktar awtonomu sabiex l-alleanzi tagħna jkunu aktar b'saħħithom. Dan għaliex alleati b'saħħithom jagħmlu alleanzi b'saħħithom. Illejla ser nieħdu l-opportunità li nindirizzaw dawn il-kwistjonijiet sabiex jiġi ċċarat kif wieħed għandu jkompli jaħdem fix-xhur li ġejjin. Ċert ħafna li s-sena d-dieħla ser ikollna Summit Ewropew iddedikat għad-difiża, li ser jirrikjedi passi preparatorji matul il-ġimgħat li ġejjin. Ara l-paġna tal-laqgħa